《和东玉少卿谢春卿防御新茗》
宋代·陈襄

尝陪星使款高牙，三月欣逢试早茶。
绿绢封来溪上印，紫瓯浮出社前花。
休将洁白评双井，自有清甘荐五华。
帅府诗翁真好事，春团持作夜光夸。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。